**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos jaunimo centro nuostatų patvirtinimo“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – pakeisti Klaipėdos jaunimo centro nuostatus, siekiant išplėsti biudžetinės įstaigos paskirtį, veiklos sritis, vykdomas programas ir užtikrinti teisės aktų reikalavimus. Tikslas – laiduoti švietimo paslaugų prieinamumą ir tęstinumą. Uždavinys - patvirtinti pakeistus biudžetinės įstaigos nuostatus.

**2. Projekto rengimo priežastys ir kuo remiantis parengtas sprendimo projektas.**

Vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Klaipėdos jaunimo centro nuostatuose pakeista įstaigos paskirtis, išplėstos veiklos sritys, patikslinta įstaigos struktūra, atlikti redakcinio pobūdžio pakeitimai.

Sprendimo projektu siekiama Klaipėdos jaunimo centrui suteikti universalaus daugiafunkcio centro paskirtį, vadovaujantis Lietuvos Respublikos švietimo ir mokslo ministro 2011 m. lapkričio 30 d. įsakymu Nr. V-2308 patvirtinu institucijų paskirčių klasifikatoriumi. Tai sudarytų galimybes Jaunimo centrui išplėsti veiklos sritis bei vykdyti neformalaus vaikų ir suaugusiųjų švietimo, švietimo pagalbos, pramoginę, sociokultūrinę, meninę vaikų ir suaugusiųjų veiklą. Taip pat Jaunimo centro struktūra papildoma Atviros jaunimo erdvės (I. Simonaitytės g. 24, LT-95134 Klaipėda) padaliniu, kuris vykdys atvirą darbą su jaunimu, teiks jiems socialines, pedagogines ir psichologines paslaugas Lietuvos Respublikos socialinės apsaugos ir darbo ministro 2012 m. gruodžio 11 d. įsakymu Nr. A1-570 „Dėl atvirų jaunimo centrų veiklos aprašo patvirtinimo“ numatyta tvarka.

**3. Kokių rezultatų laukiama.**

Klaipėdos jaunimo centro nuostatai apibrėš įstaigoje vykdomą veiklą ir atitiks teisės aktų nustatytus reikalavimus.

**4. Sprendimo projekto rengimo metu gauti specialistų vertinimai.**

Klaipėdos miesto savivaldybės administracijos direktoriaus 2012 m. lapkričio 13 d. įsakymu Nr. AD1-2615 sudarytos darbo grupės siūlymai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: bus laiduojamas švietimo paslaugų prieinamumas ir tęstinumas bei užtikrinamas teisės aktų vykdymas. Neigiamų pasekmių nenumatoma.

**PRIDEDAMA.**

1. Teisės aktų, nurodytų sprendimo projekto įžangoje, išrašai, 1 lapas.
2. Klaipėdos miesto savivaldybės tarybos 2009 m. liepos 23 d. sprendimo Nr. T2-275 „Dėl Klaipėdos vaikų ir jaunimo teatro-klubo „Aušra“ ir choreografijos studijos „Inkarėlis“ reorganizavimo ir Klaipėdos jaunimo centro nuostatų patvirtinimo“ išrašas, 1 lapas.
3. Klaipėdos jaunimo centro nuostatų, patvirtintų Klaipėdos miesto savivaldybės tarybos 2009 m. liepos 23 d. sprendimu Nr. T2-275, išrašas, 6 lapai.

Švietimo skyriaus vedėja Laima Prižgintienė